Sunku, skaudu vienam gyventi
Sunku, skaudu vienam gyventi,
Kada nei draugo neturi,
Kada už žmones vienas kenti,
Visai atskirtas nuo žmonių;
Kada maigai jų nedori
Be idealų prakilnių
Akordus meilės tyran sėja,
Kur vien išgirsi kaukiant vėją.
Sunku, skaudu vienam gyventi...

Sunku, skaudu vienam gyventi,
Kada tyrus jausmus širdies
Tiktai pats vienas tesupranti,
Kada kiti jau veja pantį
Vien pašaipos, kada vilties
Svajones griauna veidmainingai,
O save puošia rūpestingai
Blizgučiais purvinos nakties.
Sunku, skaudu vienam gyventi...

Sunku, skaudu vienam gyventi,
Kada už obalsį tiesos
Piktai galanda žmonės dantį
Ir siunta, kaip šiaurys žiemos;
Ir būtų kapas užmiršimo
Daug malonesnis už viską,
Jeigu ne galė įkvėpimo
Ir kanklių įstabi taika.
Sunku, skaudu vienam gyventi...

Eilėraščiai